 Kwa mujibu wa Msemaji wa JKT Ruvu, Ofisa Mteule Daraja la Pili Constatine Masanja, mchezo huo utakaochezwa Jumamosi na mingine yote iliyobaki itachezwa kwenye uwanja huo.Masanja alisema jana kuwa kikosi hicho kinaendelea na mazoezi Mlalakuwa, Dar es Salaam kujiandaa na mchezo huo ujao.“Tunarudi katika uwanja wetu wa zamani, na tayari tumeshaandika barua Shirikisho la Soka Tanzania (TFF) kwa ajili ya kuanza kuutumia uwanja huo katika michezo iliyobaki,” alisema.Alisema pia timu zote wanazotarajia kucheza nazo zimeshapewa barua juu ya kuhamia uwanja wao.Masanja alisema kikosi hicho kimedhamiria kushinda katika michezo yake iliyobaki kujiondoa katika hatari ya kushuka daraja.